TOP ค่าการกลั่นเริ่มฟื้นตัว-เข้าสู่ฤดูการซ่อมบำรุงที่สหรัฐฯแนะซื้อเป้า 80 บาท
TOP ค่าการกลั่นเริ่มฟื้นตัว-เข้าสู่ฤดูการซ่อมบำรุงที่สหรัฐฯแนะซื้อเป้า 80 บาท
19 มี.ค. 2562

บล.ไอร่า ระบุในบทวิเคราะห์วันนี้(19มี.ค.62) ว่า บริษัท ไทยออยล์ จำกัด (มหาชน) หรือ TOP รับผลค่าการกลั่นตลาดสิงคโปร์ ล่าสุด 4.0 – 5.0 ยังอยู่ในระดับที่สูงในรอบ 3 เดือน จากทั้งค่าการกลั่นของน้ำมันเบนซินและดีเซลที่เพิ่มขึ้น หลังจากเริ่มเข้าสู่ฤดูกาลซ่อมบำรุงที่สหรัฐฯ และคาดค่าการกลั่นจะฟื้นตัวต่อเนื่องในช่วงเดือน เม.ย.-พ.ค. จากการเข้าสู่ฤดูกาลขับขี่ที่สหรัฐฯ
TOP มีความได้เปรียบโรงกลั่นรายอื่น เนื่องจากเป็นโรงกลั่นแบบ integration โดยมีผลิตภัณฑ์ปิโตรเคมีสายอะโรเมติกส์ โดยเป็นการต่อยอดผลิตภัณฑ์มวลเบาที่ออกจากโรงกลั่น ประกอบกับราคาพาราไซลีนที่ล่าสุดทรงตัวอยู่ในระดับสูง ส่งผลให้ส่วนต่าง Px-ULG95 ทรงตัวสูงที่ 510-530 USD/ton
แม้ในช่วงที่ค่าการกลั่นลดลงอยู่ในระดับต่ำ แต่ TOP สามารถรับมือได้ โดยยังมีอัตราการใช้กำลังการผลิตเกิน 100% ประกอบกับ cash cost ธุรกิจโรงกลั่นของ TOP อยู่ที่เพียง 1.8 USD/bbl ประเมินราคาเป้าหมาย 80.00 บาท (P/E 13 เท่า) แนะนำ “ซื้อ”